
Συνήγορος του Καταναλωτή - Ρύθμιση θεμάτων του 
Υπουργείου Ανάπτυξης και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α' 

ΣΥΝΗΓΟΡΟΣ ΤΟΥ ΚΑΤΑΝΑΛΩΤΗ 
Άρθρο 1 

Ίδρυση - Αποστολή 

1. Συνιστάται ανεξάρτητη αρχή με την επωνυμία «Συνή¬ 
γορος του Καταναλωτή», ως εξωδικαστικό όργανο συναι¬ 
νετικής επίλυσης των καταναλωτικών διαφορών. 

2. Ο Συνήγορος του Καταναλωτή εποπτεύεται από τον 
Υπουργό Ανάπτυξης και κατά την άσκηση των καθηκό- 
ντωντου απολαμβάνει προσωπικής και λειτουργικής ανε¬ 
ξαρτησίας. 

3.0 Συνήγορος του Καταναλωτή δεν διώκεται και δεν ε¬ 
ξετάζεται για γνώμη που διατύπωσε ή πράξη που εκτέλε- 
σε κατά την άσκηση των καθηκόντων του. Δίωξη επιτρέ¬ 
πεται ύστερα από έγκληση μόνο για συκοφαντική δυσφή- 
μιση, εξύβριση ή παραβίαση του απορρήτου. 

4. Ο Συνήγορος του Καταναλωτή επικουρείται από δύο 
Βοηθούς Συνηγόρους. 

5.0 Συνήγορος του Καταναλωτή, οι Βοηθοί Συνήγοροι, 
οι ειδικοί επιστήμονες και οι αποσπασμένοι υπάλληλοι με 
προσόντα ειδικών επιστημόνων, σε περίπτωση που ενά¬ 
γονται ή διώκονται για πράξη ή παράλειψη κατά την εκτέ¬ 
λεση των καθηκόντων τους, μπορούν να παρίστανται ε¬ 
νώπιον των δικαστηρίων δια μελών του Νομικού Συμβου¬ 
λίου του Κράτους. 

6. Ο Συνήγορος του Καταναλωτή υποστηρίζεται από εί¬ 
κοσι πέντε (25) ειδικούς επιστήμονες. 

7. Οι απαιτούμενες πιστώσεις για τη λειτουργία της Αρ¬ 
χής εγγράφονται σε ειδικό φορέα και ενσωματώνονται 
στον ετήσιο προϋπολογισμό του Υπουργείου Ανάπτυξης. 


Διατάκτης της δαπάνης είναι ο Συνήγορος του Κατανα¬ 
λωτή, ο οποίος και εισηγείται τον προϋπολογισμό στον Υ¬ 
πουργό Οικονομίας και Οικονομικών. 

Ειδικά, για το έτος 2005 οι δαπάνες της Αρχής θα βαρύ¬ 
νουν τον προϋπολογισμό του Υπουργείου Ανάπτυξης. 

8. Τα θέματα της οικονομικής διαχείρισης της Αρχής, ό¬ 
πως είναι ιδίως η ανάληψη υποχρεώσεων, η διενέργεια 
δαπανών, τα βιβλία που πρέπει να τηρούνται και γενικά το 
λογιστικό της Αρχής, ρυθμίζονται με κανονισμό που κα¬ 
ταρτίζεται από τον Συνήγορο του Καταναλωτή και εγκρί- 
νεται από τους Υπουργούς Οικονομίας και Οικονομικών 
και Ανάπτυξης. 

Άρθρο 2 
Εκλογή - Θητεία 

1. Ως Συνήγορος του Καταναλωτή και Βοηθοί Συνήγο¬ 
ροι επιλέγονται πρόσωπα εγνωσμένου κύρους, που δια¬ 
θέτουν υψηλή επιστημονική κατάρτιση, γνώση και εμπει¬ 
ρία επί θεμάτων που σχετίζονται με την αρμοδιότητα και 
την αποστολή της Αρχής και απολαύουν ευρείας κοινωνι¬ 
κής αποδοχής. 

2. Ο Συνήγορος του Καταναλωτή επιλέγεται από το Υ¬ 
πουργικό Συμβούλιο μετά από πρόταση του Υπουργού Α¬ 
νάπτυξης και γνώμη της Επιτροπής Θεσμών και Διαφά¬ 
νειας της Βουλής και διορίζεται με απόφαση του Υπουρ¬ 
γού Ανάπτυξης. 

3. Οι Βοηθοί Συνήγοροι διορίζονται με απόφαση του Υ¬ 
πουργού Ανάπτυξης μετά από πρόταση του Συνηγόρου 
του Καταναλωτή. 

4. Αναπλήρωσητου Συνηγόρου του Καταναλωτή χωρεί, 
εφόσον απουσιάζει ή κωλύεται προσκαίρως να ασκήσει 
τα καθήκοντά του για οποιονδήποτε λόγο. Αναπληρωτής 

του Συνηγόρου του Καταναλωτή είναι ένας εκ των Βοη¬ 
θών Συνηγόρων που ορίζεται με την απόφαση του διορι¬ 
σμού του. 

5. Η θητεία του Συνηγόρου του Καταναλωτή και των 
Βοηθών Συνηγόρων ορίζεται πενταετής. Επανεκλογή του 
ίδιου προσώπου ως Συνηγόρου του Καταναλωτή δεν επι¬ 
τρέπεται. 

6. Ο Συνήγορος του Καταναλωτή μπορεί να παυθεί με 
πράξη του Υπουργικού Συμβουλίου, ύστερα από πρότα¬ 
ση του Υπουργού Ανάπτυξης, για σωματική ή πνευματική 
ανικανότητα εκτέλεσης των καθηκόντων του. 

7. Οι Βοηθοί Συνήγοροι μπορεί να παυθούν με απόφαση 
του Υπουργού Ανάπτυξης μετά από πρόταση του Συνη¬ 
γόρου του Καταναλωτή, για σωματική ή πνευματική ανι¬ 
κανότητα εκτέλεσηςτων καθηκόντωντους, καθώς και για 
ανεπάρκεια κατά την εκτέλεση των καθηκόντων τους. 

8. Κατά τη διάρκεια της θητείας τους ο Συνήγορος του 
Καταναλωτή και οι Βοηθοί Συνήγοροι δεν επιτρέπεται να 
ασκούν καμία επαγγελματική δραστηριότητα ή να ανα¬ 
λαμβάνουν άλλα καθήκοντα, αμειβόμενα ή μη, στο δημό¬ 
σιο ή ιδιωτικό τομέα. Η άσκηση οποιουδήποτε δημοσίου 
λειτουργήματος, καθώς και η άσκηση καθηκόντων σε ο¬ 
ποιαδήποτε θέση του Δημοσίου, Ν.Π.Δ.Δ. ή νομικού προ¬ 
σώπου του ευρύτερου δημόσιου τομέα, αναστέλλεται κα¬ 
τά τη διάρκεια της θητείας τους. 

9. Οι αποδοχές του Συνηγόρου του Καταναλωτή και των 
Βοηθών Συνηγόρων καθορίζονται με κοινή απόφαση των 
Υπουργών Ανάπτυξης και Οικονομίας και Οικονομικών, 
κατά παρέκκλιση από τις ισχύουσες διατάξεις. 

Άρθρο 3 
Αρμοδιότητες 

1. Ο Συνήγορος του Καταναλωτή είναι αρμόδιος για την 
εξώδικη επίλυση διαφορών μεταξύ προμηθευτών και κα¬ 
ταναλωτών ή ενώσεων καταναλωτών, όπως οι έννοιες των 
προμηθευτών και των καταναλωτών ή των ενώσεών τους 
ορίζονται κάθε φορά στο Νόμο. Στο πλαίσιο αυτήςτης αρ¬ 
μοδιότητας ο Συνήγορος του Καταναλωτή μπορεί ναπρο- 
βαίνει σε συστάσεις και υποδείξεις προς τους προμηθευ¬ 
τές, ιδίως όταν από την επιχειρηματική συμπεριφορά 
τους θίγεται μεγάλος αριθμός καταναλωτών. 

2. Ο Συνήγορος του Καταναλωτή επιλαμβάνεται των υ¬ 
ποθέσεων της αρμοδιότητάς του, αυτεπαγγέλτως ή κα¬ 
τόπιν σχετικής ενυπόγραφης αναφοράς ενός τουλάχι¬ 
στον των ενδιαφερομένων μερών. Επίσης, επιλαμβάνεται 
με όμοιο τρόπο και αιτημάτων των καταναλωτών ή ενώ¬ 
σεων των καταναλωτών και των προμηθευτών, που έχουν 
απορριφθεί στο πλαίσιο διαδικασιών που εφαρμόζονται 
από άλλους καθιερωμένους φορείς εξώδικης ρύθμισης ε¬ 
πί μέρους καταναλωτικών διαφορών. 

3. Ο Συνήγορος του Καταναλωτή δεν επιλαμβάνεται υ¬ 
ποθέσεων που εκκρεμούν ενώπιον των δικαστικών αρ- 
Χών. 

4. Οι επιτροπές που έχουν συσταθεί με τις διατάξεις του 
άρθρου 11 του Ν. 2251/1994 (ΦΕΚ191 Α') για την εξώδικη 
επίλυση των διαφορών μεταξύ των προμηθευτών και των 
καταναλωτών ή ενώσεων των καταναλωτών επιλαμβάνο¬ 
νται των αιτήσεων που υποβάλλονται από καταναλωτές ή 
ενώσεις των καταναλωτών, σύμφωνα με τα οριζόμενα 
στις παραγράφους 5 και 6 του προαναφερόμενου άρ¬ 
θρου. Οι επιτροπές υπάγονται στον Συνήγορο του Κατα¬ 


ναλωτή, ο οποίος με απόφασή του διορίζει και παύει τα 
μέλη τους σύμφωνα με τα οριζόμενα στις διατάξεις αυ¬ 
τές. Η γραμματειακή υποστήριξη των επιτροπών αυτών 
παρέχεται από τις οικείες Νομαρχιακές Αυτοδιοικήσεις. 
Με απόφαση των Υπουργών Οικονομίας και Οικονομικών 
και Ανάπτυξης καθορίζεται η αμοιβή των μελών των επι¬ 
τροπών φιλικού διακανονισμού και των προσώπων, που 
παρέχουν τη γραμματειακή υποστήριξη. Η σχετική δαπά¬ 
νη βαρύνειτον προϋπολογισμό του Συνηγόρου του Κατα¬ 
ναλωτή. 

5. Ζητήματα που ανάγονται στις λεπτομέρειες εφαρμο¬ 
γής του άρθρου 11 του Ν. 2251/1994 ρυθμίζονται με από¬ 
φαση του Συνηγόρου του Καταναλωτή. 

6. Τα πορίσματα των επιτροπών κοινοποιούνται υπο¬ 
χρεωτικά, μέσα σε προθεσμία δεκαπέντε (15) ημερών α¬ 
πό την έκδοσή τους στον Συνήγορο του Καταναλωτή, ο ο¬ 
ποίος μπορεί αυτεπαγγέλτως ή κατόπιν σχετικής αναφο¬ 
ράς ενός τουλάχιστον των ενδιαφερομένων μερών, να 
επανεξετάσει την υπόθεση και να εκδώσει νέο πόρισμα, 
το οποίο κοινοποιείται στα ενδιαφερόμενο μέρη και στην 
επιτροπή που εξέδωσε το πρώτο πόρισμα. 

7. Τα πορίσματα του Συνηγόρου του Καταναλωτή και 
των επιτροπών, με την επιφύλαξη των διατάξεων της παρ. 
5 του άρθρου 4, δεν υπόκεινται σε αναθεώρηση ή ανά¬ 
κληση και δεν επηρεάζουν τη διαδικασία ενώπιον άλλων 
θεσμοθετημένων φορέων. 

8. Ο Συνήγορος του Καταναλωτή συντονίζει και κατευ- 
θύνειτο έργο των Βοηθών Συνηγόρων προς τους οποίους 
μπορεί να μεταβιβάζει με απόφαση του μέρος των αρμο- 
διοτήτωντου. Η απόφασή του ανακαλείται οποτεδήποτε. 

9. Ο Συνήγορος του Καταναλωτή εποπτεύει και κατευ¬ 
θύνει τους ειδικούς επιστήμονες και το προσωπικό πάσης 
φύσεως, που υπηρετεί στην Αρχή. Είναι πειθαρχικώς 
προϊστάμενος του προσωπικού και μπορεί να επιβάλλει 
ποινές, σύμφωνα με τα ειδικότερα οριζόμενα στον Κανο¬ 
νισμό Εσωτερικής Λειτουργίας της Αρχής, ο οποίος εκδί- 
δεται σύμφωνα με τις διατάξεις του παρόντος. 

10.0 Συνήγορος του Καταναλωτή συντάσσει ετήσια έκ¬ 
θεση, στην οποία παρουσιάζει το έργο της Αρχής, παρα¬ 
θέτει τις σημαντικότερες υποθέσεις και διατυπώνει προ¬ 
τάσεις για τη θεραπεία των προβλημάτων, που εμπίπτουν 
στην αρμοδιότητάτου, καθώς καιτιςτυχόν αναγκαίες κα¬ 
τά την κρίση του νομοθετικές παρεμβάσεις. 

11. Η έκθεση του Συνηγόρου του Καταναλωτή υποβάλ¬ 
λεται τον Ιούνιο κάθε έτους στον Πρωθυπουργό και τον 
Πρόεδρο της Βουλής και κοινοποιείται στον Υπουργό Α¬ 
νάπτυξης. Ο Συνήγορος του Καταναλωτή μπορεί να υπο¬ 
βάλλει στον Πρωθυπουργό, τον Πρόεδρο της Βουλής και 
τον Υπουργό Ανάπτυξης ειδικές εκθέσεις και κατά τη 
διάρκεια του έτους. Η ετήσια έκθεση του Συνηγόρου του 
Καταναλωτή συζητείται σε ειδική συνεδρίαση της Ολομέ¬ 
λειας της Βουλής κατά τα προβλεπόμενα στον Κανονισμό 
της και δημοσιεύεται σε ειδική έκδοση του Εθνικού Τυπο- 
γραφείου. 

Άρθρο 4 

Διαδικασία έρευνας 

1. Ο Συνήγορος του Καταναλωτή επιλαμβάνεται κάθε 
θέματος που εμπίπτει στην αρμοδιότητά του είτε αυτε- 
παγγέλτως είτε ύστερα από παραπομπή σε αυτόν της υ¬ 
πόθεσης από τις επιτροπές της παρ. 4 του άρθρου 3 είτε 

ύστερα από ενυπόγραφη αναφορά κάθε άμεσα ενδιαφε¬ 
ρομένου φυσικού ή νομικού προσώπου ή ένωσης προσώ¬ 
πων που κατοικούν ή εδρεύουν σε οποιοδήποτε κράτος - 
μέλος της Ευρωπαϊκής Ένωσης. Ο Συνήγορος του Κατα¬ 
ναλωτή και οι επιτροπές μπορούν να ζητούν από τα ε¬ 
μπλεκόμενα μέρη τη χορήγηση οποιουδήποτε εγγράφου 
που έχει σχέση με τη διαφορά και κρίνεται πρόσφορο για 
τη διευθέτησή της, τηρουμένων των διατάξεων περί α¬ 
πορρήτου και προστασίας δεδομένων προσωπικού χα¬ 
ρακτήρα. 

2. Η αναφορά υποβάλεται εντός τριών (3) μηνών, αφό- 
του ο ενδιαφερόμενος έλαβε πλήρη γνώση της βλαπτικής 
γι’ αυτόν πράξης ή παράλειψης που συνιστά την κατανα¬ 
λωτική διαφορά και καταχωρείται σε ειδικό μητρώο. Η υ¬ 
ποβολή της δεν διακόπτει ούτε αναστέλλει τις προβλεπό- 
μενες από το νόμο προθεσμίες για την άσκηση ένδικου 
βοηθήματος. 

3. Ο Συνήγορος του Καταναλωτή μπορεί με απόφασή 
του να θέτει στο αρχείο αναφορά που κρίνεται προδήλως 
αόριστη, αβάσιμη, ασήμαντη ή ασκείται κατά τρόπο κα¬ 
ταχρηστικό ή κατά παράβαση της αρχής της καλής πί¬ 
στης. 

4.0 Συνήγορος του Καταναλωτή εξετάζει αντικειμενικά 
και αμερόληπτα τις υποθέσεις της αρμοδιότητάς του, με 
βάση την αρχή της εκατέρωθεν ακρόασης, κατά τρόπο ώ¬ 
στε η διαδικασία που ακολουθείται να παρέχει τη δυνατό¬ 
τητα σε άλατα ενδιαφερόμενο μέρη να κοινοποιούν τις α¬ 
πόψεις τους στην Αρχή και να ενημερώνονται για τα επι¬ 
χειρήματα καιταγεγονόταπου ισχυρίζεταιτο άλλο μέρος 
και ενδεχομένως για τις εκθέσεις των εμπειρογνωμόνων 
ή των ειδικών επιστημόνων. 

5. Ο Συνήγορος του Καταναλωτή και οι επιτροπές προ¬ 
τείνουν τη φιλική διευθέτηση της διαφοράς, επιδιώκο¬ 
ντας να συμβιβάζουν τα εμπλεκόμενα μέρη. Εφόσον επι¬ 
τευχθεί συμβιβασμός, συντάσσεται περί αυτού πρακτικό 
από τον Συνήγορο του Καταναλωτή ή τον Π ρόεδρο της οι¬ 
κείας επιτροπής φιλικού διακανονισμού κατά περίπτωση, 
το οποίο υπογράφεται από τα εμπλεκόμενα μέρη ή τους 
νόμιμους εκπροσώπους τους και επέχει θέση δικαστικού 
συμβιβασμού. Αν δεν επιτευχθεί συμβιβασμός ο Συνήγο¬ 
ρος του Καταναλωτή προβαίνει στη διατύπωση έγγρα¬ 
φης σύστασης προς τα δύο μέρη με σκοπό την επίλυση 
της διαφοράς. Σε περίπτωση που κάποιο από τα εμπλε¬ 
κόμενα μέρη δεν αποδεχθεί τα διαλαμβανόμενα στην έγ¬ 
γραφη σύσταση της Αρχής, ο Συνήγορος του Καταναλω¬ 
τή δύναται να δημοσιοποιήσει το γεγονός κοινοποιώντας 
καταλλήλως το πόρισμά του. 

6. Ο Συνήγορος του Καταναλωτή ενημερώνει σε κάθε 
περίπτωση τον ενδιαφερόμενο για την τύχη της υπόθε- 
σήςτου. 

7. Το προσωπικό της Αρχής έχει καθήκον εχεμύθειας 
για έγγραφα και στοιχεία των οποίων λαμβάνει γνώση στο 
πλαίσιο της έρευνας. 

8. Αν προκύψουν επαρκείς ενδείξεις για τέλεση αξιό¬ 
ποινης πράξης από ένα εκ των ενδιαφερομένων μερών, ο 
Συνήγορος του Καταναλωτή μπορεί, εφόσον η πράξη 
διώκεται μετά από έγκληση, να υποδείξει στο άλλο μέρος 
την προσφυγή του στη δικαιοσύνη. Στην περίπτωση που 
η πράξη διώκεται αυτεπαγγέλτως, ο Συνήγορος του Κα¬ 
ταναλωτή ενεργεί σύμφωνα με τις διατάξεις των παρ. 2 
και 3 του άρθρου 37 του Κώδικα Ποινικής Δικονομίας. 


9. Ο Συνήγορος του Καταναλωτή μπορεί να συνεργάζε¬ 
ται με άλλες Αρχές ή υπηρεσίες, οι οποίες επιλαμβάνο¬ 
νται θεμάτων που αφορούν τον καταναλωτή. 

10.0 Συνήγορος του Καταναλωτή ανακοινώνει αμέσως 
στην Επιτροπή Ανταγωνισμού ό,τι περιέρχεται σε γνώση 
του με οποιονδήποτετρόπο και σχετίζεται με παραβάσεις 
των διατάξεων των άρθρων 1 παρ. 1 και 2,2 και 4 έως 4στ, 
του Ν. 703/1977 (ΦΕΚ278 Α'). 

11.0 Συνήγορος του Καταναλωτή μπορεί, στο πλαίσιο 
άσκησης των καθηκόντων του, να απευθύνεται στις δη¬ 
μόσιες υπηρεσίες, στα νομικά πρόσωπα δημοσίου δικαί¬ 
ου, στους οργανισμούς τοπικής αυτοδιοίκησης α’ και β’ 
βαθμού, καθώς και στα νομικά πρόσωπα του δημόσιου 
τομέα και να ζητά κάθε στοιχείο και πληροφορία, που έ¬ 
χουν σχέση με την καταναλωτική διαφορά και συμβάλ¬ 
λουν στην επίλυσή της. 

Άρθρο 5 

Ειδικοί Επιστήμονες - Γραμματεία 

1. Συνιστώνται είκοσι πέντε (25) θέσεις ειδικών επιστη¬ 
μόνων με σύμβαση εργασίας ιδιωτικού δικαίου αορίστου 
χρόνου και δέκα (10) θέσεις τακτικού προσωπικού, κατη¬ 
γορίας Π Ε Διοικητικού - Οικονομικού για τη διοικητική υ¬ 
ποστήριξη της Αρχής. 

2. Για τα προσόντα και τη διαδικασία διορισμού των ει¬ 
δικών επιστημόνων εφαρμόζονται ανάλογα οι διατάξεις 
των παραγράφων 1 και 2 του άρθρου 5 του Ν. 3094/2003 
(ΦΕΚΙΟΑ'). 

3. Στον Συνήγορο του Καταναλωτή μπορεί να αποσπώ- 
νται και να ασκούν καθήκοντα ειδικού επιστήμονα έως δέ¬ 
κα (10) μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του Δημοσίου, των Ο.Τ.Α. α' 
και β' βαθμού καιτων Ν.Π.Δ.Δ. και Ν.Π.Ι.Δ. του ευρύτερου 
δημόσιου τομέα, που συγκεντρώνουν τα απαιτούμενα 
προσόντα σύμφωνα με τα προβλεπόμενα στην παράγρα¬ 
φο 2 ή είναι υπάλληλοι κατηγορίας ΠΕ του δημόσιου το¬ 
μέα με οκταετή τουλάχιστον υπηρεσία και κατάλληλη 
γνώση ξένης γλώσσας. Η απόσπαση διενεργείται με από¬ 
φαση του οικείου Υπουργού μετά από πρόταση του Συ¬ 
νηγόρου του Καταναλωτή, κατά παρέκκλιση από κάθε άλ¬ 
λη γενική ή ειδική διάταξη. Η απόσπαση διαρκείτρία (3) έ¬ 
τη και μπορεί να παρατείνεται, μία ή περισσότερες φορές 
για ίσο χρόνο κάθε φορά και είναι υποχρεωτική για την υ¬ 
πηρεσία του αποσπώμενου υπαλλήλου. 

4. Με την επιφύλαξη της παρ. 4 του άρθρου 4 του Ν. 
3051/2002 (ΦΕΚ220 Α'), οι αποδοχές των ειδικών επιστη¬ 
μόνων καθορίζονται με κοινή απόφαση των Υπουργών Οι¬ 
κονομίας και Οικονομικών και Ανάπτυξης που εκδίδεται 
μετά από πρόταση του Συνηγόρου του Καταναλωτή. 

5. Στη Γραμματεία της Αρχής προΐσταται δημόσιος υ¬ 
πάλληλος κατηγορίας ΠΕ με βαθμό διευθυντή του άρ¬ 
θρου 79 παρ. 2 του Υπαλληλικού Κώδικα (Ν. 2683/1999 
ΦΕΚ19 Α'), που επιλέγεται με ανάλογη εφαρμογή των δια¬ 
τάξεων της παρ. 7 του άρθρου 5 του Ν. 3094/2003. 

Άρθρο 6 

Τίτλος της Αρχής 

Απαγορεύεται σε οποιοδήποτε φυσικό ή νομικό πρό¬ 
σωπο η χρήση του τίτλου «Συνήγορος του Καταναλωτή» 
ή άλλου παρεμφερούς τίτλου, που μπορεί να δημιουργή¬ 
σει στο κοινό σύγχυση σχετικά με την Αρχή. 

Άρθρο 7 

Κώδικας Καταναλωτικής Δεοντολογίας 

Με απόφαση του Εθνικού Συμβουλίου Καταναλωτών, 
μετά από πρόταση του Συνηγόρου του Καταναλωτή, κα¬ 
ταρτίζεται εντός έτους από τη δημοσίευση του παρόντος 
«Κώδικας Καταναλωτικής Δεοντολογίας», ο οποίος κυ¬ 
ρώνεται με προεδρικό διάταγμα εκδιδόμενο ύστερα από 
πρόταση του Υπουργού Ανάπτυξης. Στον Κώδικα αυτόν 
καθορίζονται ιδίως οι αρχές που πρέπει να διέπουντη συ¬ 
ναλλακτική συμπεριφορά και τις σχέσεις μεταξύ των προ¬ 
μηθευτών και των καταναλωτών και των ενώσεώντους. 

Άρθρο 8 

Κανονισμός Εσωτερικής λειτουργίας 

Τα θέματα οργάνωσης και λειτουργίας της Αρχής και 
των επιτροπών φιλικού διακανονισμού, καθώς και κάθε 
σχετική λεπτομέρεια καθορίζονται στον Κανονισμό Εσω¬ 
τερικής λειτουργίας, ο οποίος συντάσσεται από τον Συ¬ 
νήγορο του Καταναλωτή και εγκρίνεται με προεδρικό διά¬ 
ταγμα που εκδίδεται ύστερα από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, Α¬ 
νάπτυξης και Οικονομίας και Οικονομικών. 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 
Άρθρο 9 

Αντικατάσταση - τροποποίηση - συμπλήρωση 
του Ν. 3066/2002 (ΦΕΚ 252 Α'), όπως ισχύει 

1. Το τελευταίο εδάφιο του στοιχείου γ' της παρ. 1 του 
άρθρου 6 τροποποιείται ως εξής: 

«Με απόφαση του Δ.Σ. μπορεί να ανατεθούν στον Πρό¬ 
εδρο, τον Γενικό Διευθυντή ή σε άλλα μέλη του Δ.Σ. ορι¬ 
σμένες από τις εξουσίες αυτές.» 

2. Η παρ. 3του άρθρου 7, όπως προστέθηκε μετηνπαρ. 
3του άρθρου 14του Ν. 3190/2003 (ΦΕΚ249 Α') αντικαθί¬ 
σταται ως εξής: 

«3. Επί τέσσερα (4) έτη από την έναρξη ισχύος του πα¬ 
ρόντος νόμου, για τη στελέχωση του Ταμείου με κάθε φύ- 
σεως προσωπικό εφαρμόζονται αναλόγως οι διατάξεις 
της παρ. 1 του άρθρου 4του Ν. 2919/2001 (ΦΕΚ 128 Α').» 

3. Το στοιχείο γ' του άρθρου 8 αντικαθίσταται ως εξής: 

«γ.α'. Όταν δεν ασκείται η ένσταση διζήσεως, το ποσό 

που καλύπτεται με την εγγύηση, σε περίπτωση κατάπτω¬ 
σης αυτής, προκύπτει από το ποσό της οφειλής της ΜΕ 
κατά την ημερομηνία καταγγελίας της σύμβασης πίστω¬ 
σης, μείον τυχόν εισπραχθέντα ποσά μέχρι την ημερομη¬ 
νία καταβολής του οφειλόμενου από τοΤ.Ε.Μ.Π.Μ.Ε.Α.Ε. 
ποσού, επί το ποσοστό εγγύησης του ΤΕ.Μ.Π.Μ.Ε. Α.Ε. 

β'. Όταν ασκείται η ένσταση διζήσεως, το Τ.Ε.Μ.Π.Μ.Ε. 
Α.Ε. καταβάλλει προκαταβολή που αντιστοιχεί στο είκοσι 
τοις εκατό (20%) της εγγύησής της, όπως αυτή υπολογί¬ 
ζεται κατά την ημέρα καταγγελίας της σύμβασης πίστω¬ 
σης, με βάση την οφειλή της ΜΕ και το ποσοστό της εγ¬ 
γύησής της. 

Όταν ασκείται η ένσταση διζήσεως, το ποσό που καλύ¬ 
πτεται με την εγγύηση, σε περίπτωση κατάπτωσης αυτής 
προκύπτει από: 

αα) την οφειλή της ΜΕ κατά την ημερομηνία καταγγε¬ 
λίας της σύμβασης πίστωσης, 

ββ) πλέον τόκων μέχρι δεκαοκτώ (18) μήνες κατ’ ανώ¬ 
τατο όριο επί του ποσού που προκύπτει από την αφαίρε¬ 


ση της προκαταβολής του Τ.Ε.Μ.Π.Μ.Ε. Α.Ε. από την ο¬ 
φειλή της ΜΕ, κατά την ημερομηνία καταγγελίας της σύμ¬ 
βασης πίστωσης, 

γγ) μείον τυχόν εισπραχθέντα ποσά. 

Το ποσό που προκύπτει σύ μφωνα με τα παραπάνω πολ- 
λαπλασιάζεται επί το ποσοστό της εγγύησης του 
Τ.Ε.Μ.Π.Μ.Ε. Α.Ε. Από το ποσό αυτό αφαιρείται η κατα- 
βληθείσα προκαταβολή, για να υπολογιστεί το τελικό πο¬ 
σό που θα καταβάλει το Τ.Ε.Μ.Π.Μ.Ε. Α.Ε. στην τράπεζα. 

ΤοΤ.Ε.Μ.Π.Μ.Ε. Α.Ε. καταβάλλειτην παραπάνω προκα¬ 
ταβολή εντός τριμήνου από την ημερομηνία παραλαβής 
από τηντράπεζα συστημένης επιστολής για την καταγγε¬ 
λία της σύμβασης πίστωσης. 

Στις περιπτώσεις που: α) δεν καταπέσει τελικώς η εγ¬ 
γύηση του Τ.Ε.Μ.Π.Μ.Ε. Α.Ε., β) ανακληθεί η εγγύηση του 
Τ.Ε.Μ.Π.Μ.Ε. Α.Ε. και γ) ρυθμιστεί η οφειλή της ΜΕ από 
τηντράπεζα, η καταβληθείσα προκαταβολή επιστρέφεται 
στο Τ.Ε.Μ.Π.Μ.Ε. Α.Ε. εντός διμήνου, έντοκα από την η¬ 
μέρα της καταβολής της έως την ημέρα της επιστροφής, 
με επιτόκιο ίσο με αυτό των μεσομακροπρόθεσμων ομο¬ 
λόγων του Ελληνικού Δημοσίου, της έκδοσης που προη¬ 
γείται από την ημερομηνία επιστροφής της προκαταβο¬ 
λής.» 

4. Το στοιχείο ε' του άρθρου 8 τροποποιείται ως εξής: 
«ε. Οι επιχειρήσεις για τις οποίες εγγυάται το 
Τ.Ε.Μ.Π.Μ.Ε. Α.Ε. καταβάλλουν σε αυτό προμήθειες, το 
ύψος των οποίων καθορίζεται με βάση την τιμολογιακή 
πολιτική του και εξαρτάται από το ύψος του αναλαμβανό¬ 
μενου κινδύνου. Η προμήθεια για τις εγγυήσεις επί δανεί¬ 
ων δεν μπορεί να υπολείπεται του ενάμισι τοις εκατό 
(1,5%) επί του αναλαμβανόμενου κινδύνου:» 

5. Η παρ. 1 του άρθρου 10 αντικαθίσταται ως εξής: 

«1. Το Ταμείο δεν υπόκειται σε φόρο συγκέντρωσης κε¬ 
φαλαίου, απαλλάσσεται από το φόρο έναρξης της δρα¬ 
στηριότητας καιτην καταβολή του ανταποδοτικού τέλους 
υπέρ της Επιτροπής Ανταγωνισμού και έχει όλα τα διοι¬ 
κητικά, οικονομικά και δικαστικά προνόμια του Δημοσίου, 
ουσιαστικού και δικονομικού δικαίου.» 

6. Μετά την παρ. 2 του άρθρου 10, προστίθενται παρά¬ 
γραφοι 3 και 4 που έχουν ως εξής: 

«3. Οι διατάξεις της παρ. 4 του άρθρου 105 του Ν. 
2238/1994 (ΦΕΚ 151 Α') εφαρμόζονται ανάλογα και στο 
Τ.Ε.Μ.Π.Μ.Ε. Α.Ε., για το οποίο, το ποσοστό επί του πο¬ 
σού του ετήσιου μέσου όρου των εν ενεργεία εγγυήσεων 
ορίζεται ένα τοις εκατό (1 %). 

4. Το Τ.Ε.Μ.Π.Μ.Ε. Α.Ε. μπορεί να ανοίγει λογαρια¬ 
σμούς Ταμειακής Διαχείρισης και Διαθεσίμων Κεφαλαίων 
στην Τράπεζα της Ελλάδος και ειδικότερα στη Διεύθυνση 
Εργασιών του Δημοσίου - Τμήμα Δημοσίων Οργανισμών, 
με σκοπό τη διαχείριση των διαθεσίμων κεφαλαίων του 
και από την Τράπεζα αυτή.» 

7. Οιδιατάξειςτωνπροηγούμενωνπαραγράφων3,5 και 
η υπ’αριθμόν3 που προστέθηκε μετηνπαρ. 6του άρθρου 
αυτού εφαρμόζονται αναδρομικά από την έναρξη ισχύος 
του Ν. 3066/2002. 

Άρθρο 10 

Προϊστάμενοι Οργανικών Μονάδων του Ο.Λ.Α. 

Μετά την παρ. 3 του άρθρου 6 του Ν. 3190/2003 (ΦΕΚ 
249 Α') προστίθεται παράγραφος 4, που έχει ως εξής: 

«4. Όταν στον Οργανισμό Λαϊκών Αγορών (Ο.Λ.Α.) δεν 

υπάρχουν οι αναγκαίοι υπάλληλοι σε διπλάσιο αριθμό 
προς κρίση ή αυτοί δεν επιθυμούν ή δεν έχουν τα προσό¬ 
ντα για την κατάληψη της θέσης του Προϊσταμένου των 
Διευθύνσεων ή των Τμημάτων αυτού, μπορούν να 
προΐστανται των Διευθύνσεων και των Τμημάτων του Ορ¬ 
γανισμού, εκτός από τους υπαλλήλους των κλάδων προ¬ 
σωπικού που αναφέρονται στο άρθρο 7 του Π.Δ. 
489/1987(ΦΕΚ 226 Α') «Οργανισμός του Ταμείου Λαϊκών 
Αγορών» και υπάλληλοι του κλάδου ΠΕ Διοικητικού - Ε¬ 
μπορικού της Γενικής Γραμματείας Εμπορίου του Υπουρ¬ 
γείου Ανάπτυξης, οι οποίοι λογίζονται ως αυτοδίκαια α- 
ποσπασμένοι για όλο το χρονικό διάστημα που κατέχουν 
τις θέσεις αυτές. 

Αρμόδιο Υπηρεσιακό Συμβούλιο για τις προαγωγές ή ε¬ 
πιλογές Προϊσταμένων Διευθύνσεων και Τμημάτων του 
Ο.Λ.Α., στις παραπάνω περιπτώσεις, είναι το Υπηρεσιακό 
Συμβούλιο της Γενικής Γραμματείας του Υπουργείου Α¬ 
νάπτυξης.» 

Άρθρο 11 

Συγκρότηση επιτροπών 

Η παρ. 3 του άρθρου 7 του Ν. 2244/1994 (ΦΕΚ 168 Α'), 
όπως έχει αντικατασταθεί με την περίπτωση α’ της παρ. 2 
του άρθρου 17 του Ν. 2308/1995 (ΦΕΚ 114 Α'), αντικαθί¬ 
σταται ως εξής: 

«3. Με αποφάσεις του Υπουργού Ανάπτυξης ορίζονται 
επιτροπές, που αποτελούνται από δύο τουλάχιστον υ¬ 
παλλήλους του Υπουργείου Ανάπτυξης, οι οποίες ελέγ¬ 
χουν την οικονομική διαχείριση και την πραγματοποίηση 
του σκοπού για τον οποίο χρηματοδοτούνται οι μελέτες, 
τα έργα και τα προγράμματα της παραγράφου 1. Με τις 
αποφάσεις αυτές μπορεί να εξειδικεύεται το έργο των ε¬ 
πιτροπών.» 

Άρθρο 12 

Πρόγραμμα ανάπτυξης έρευνας και τεχνολογίας 

Στο τέλος της παρ. 3 του άρθρου 5 του Ν. 1514/1985 
(ΦΕΚ 13 Α'), όπως ισχύει, προστίθεται νέο εδάφιο που έ¬ 
χει ως εξής: 

«Η επιστημονική έρευνα που διεξάγεται από τα Ιδρύμα¬ 
τα της Ακαδημίας Αθηνών, το Μουσείο Γουλανδρή Φυσι¬ 
κής Ιστορίας, το Ίδρυμα Ευγενίδου, «το Ιερό Κοινόβιον 
Ευαγγελισμού της Θεοτόκου (I. Κ.Ε.Θ.)», το Ινστιτούτο Γε- 
ωλογικών και Μεταλλευτικών Ερευνών, το Ιδρυμα Μείζο- 
νος Ελληνισμού και το Εθνικό Ινστιτούτο Μετρολογίας ε¬ 
ντάσσεται στη συνολική ερευνητική προσπάθεια της χώ¬ 
ρας και τα Ιδρύματα αυτά δύνανται να χρηματοδοτούνται 
και μέσω των προγραμμάτων της Γενικής Γ ραμματείας Ε¬ 
ρευνας και Τεχνολογίας, μετους ίδιους όρους καιτις προ¬ 
ϋποθέσεις που χρηματοδοτούνται τα Α.Ε.Ι, και τα επο¬ 
πτευόμενα απάτη Γ.Γ.Ε.Τ. ερευνητικά κέντρα.» 

Άρθρο 13 

1. Στο τέλος της παραγράφου 2 του άρθρου 7 του Ν. 
2955/2001 (ΦΕΚ 256 Α'/2.11.2001) προστίθεται η φράση: 

«καθώς και Φίλτρων Αιμοκάθαρσης Τεχνητού Νεφρού, 
Συστημάτων Περιτοναϊκής Κάθαρσης, Βελονών Τεχνη¬ 
τού Νεφρού και οστομικών υλικών». 

2. Η παράγραφος 2 του άρθρου 7 του Ν. 2955/2001, ό¬ 
πως εκάστοτε ισχύει, έχει εφαρμογή και για το Ίδρυμα 
Κοινωνικών Ασφαλίσεων, τα λοιπά Ασφαλιστικά Ταμεία, 
Στρατιωτικά Νοσοκομεία και το Αρεταίειον Νοσοκομείο. 


Άρθρο 14 

1. Το τρίτο εδάφιο της παραγράφου 3 του άρθρου 1 του 
Ν. 2669/1998 (ΦΕΚ283Α') αντικαθίσταται ως εξής: 

«Οι διατάξεις του παρόντος νόμου δεν εφαρμόζονται 
στον Οργανισμό Σιδηροδρόμων Ελλάδος (Ο.Σ.Ε.) καιτις 
θυγατρικές του, με εξαίρεση την εταιρεία ΠΡΟΑΣΤΙΑ-ΚΟΣ 
Α.Ε., η οποία εντάσσεται στο σχεδίασμά, προγραμματισμό 
και συντονισμό του Ο.Α.Σ.Α. για τη διεξαγωγή του συγκοι¬ 
νωνιακού έργου που εκτελεί στη γεωγραφική περιοχή αρ- 
μοδιότητάς του. Οι διατάξεις του παρόντος νόμου δεν ε¬ 
φαρμόζονται επίσης στις εταιρείες υποδομής και εκμετάλ¬ 
λευσης του λοιπού σιδηροδρομικού δικτύου της χώρας.» 

2. Οι παράγραφοι 5 και 6 του άρθρου 1 του Ν. 2669/ 
1998 αντικαθίστανται ως εξής: 

«5. Για την εκτέλεση του συγκοινωνιακού έργου ο 
Ο.Α.Σ.Α. συμβάλλεται με τους Ε.Φ.Σ.Ε. και τις εταιρείες 
ΑΤΤΙΚΟ ΜΕΤΡΟ ΕΤΑΙΡΕΙΑ ΛΕΙΤΟΥΡΓΙΑΣ Α.Ε., ΤΡΑΜ Α.Ε. 
και ΠΡΟΑΣΤΙΑΚΟΣ Α.Ε. 

6. Ως εταιρείες παροχής συγκοινωνιακού έργου νοού¬ 
νται οι Ε.Φ.Σ.Ε. και οι εταιρείες ΑΤΤΙΚΟ ΜΕΤΡΟ ΕΤΑΙΡΕΙΑ 
ΛΕΙΤΟΥΡΓΙΑΣ Α.Ε., ΤΡΑΜ Α.Ε. και ΠΡΟΑΣΤΙΑΚΟΣ Α.Ε.». 

3. α) Στηνπερίπτωση ιη'της παραγράφου 1 του άρθρου 
2 του Ν. 2669/1998 η φράση «Ε.Φ.Σ.Ε.» αντικαθίσταται με 
τη φράση «εταιρειώνπαροχής συγκοινωνιακού έργου, ό¬ 
πως αυτές ορίζονται στην παράγραφο 6 του άρθρου 1 
του παρόντος». 

β) Στην παράγραφο 2 του άρθρου 2 του Ν. 2669/1998 η 
φράση «Ε.Φ.Σ.Ε.» αντικαθίσταται με τη φράση «εταιρειών 
παροχής συγκοινωνιακού έργου, όπως αυτές ορίζονται 
στην παράγραφο 6 του άρθρου 1 του παρόντος». 

4. Στο τέλος του άρθρου 5 του Ν. 2669/1998 προστίθε¬ 
ται παράγραφος 19 ως εξής: 

«19. Οι διατάξεις του παρόντος άρθρου δεν εφαρμόζο¬ 
νται στις εταιρείες ΤΡΑΜ Α.Ε. και ΠΡΟΑΣΤΙΑΚΟΣ Α.Ε. ε¬ 
κτός από την περίπτωση γ' της παραγράφου 6. Οι ανωτέ¬ 
ρω εταιρείες διαθέτουν στον Ο.Α.Σ.Α. ποσοστό δύο τοις 
εκατό (2%) των εσόδων από την είσπραξη κομίστρου στην 
περιοχή αρμοδιότητας του Ο.Α.Σ.Α. για την κάλυψη των 
αναγκών λειτουργίας του.» 

5. Στο πρώτο εδάφιο της περίπτωσης α'της παραγρά¬ 
φου 2 του άρθρου 6 του Ν. 2669/1998 η φράση «στον οι¬ 
κείο Ε.Φ.Σ.Ε. ή σε εταιρεία αυτού» αντικαθίσταται με τη 
φράση «στις εταιρείες παροχής συγκοινωνιακού έργου, 
όπως αυτές ορίζονται στην παράγραφο 6 του άρθρου 1 
του παρόντος». 

Άρθρο 15 

1. Για τη φύλαξη των Ολυμπιακών εγκαταστάσεων δύ- 
ναται να διατίθεται και προσωπικό των Ενόπλων Δυνάμε¬ 
ων, για το οποίο δεν ισχύουν τα προβλεπόμενα ανώτατα 
χρονικά όρια αποσπάσεων. Κατά την εκτέλεση των καθη¬ 
κόντων του το προσωπικό αυτό φέρει οπλισμό για τη χρή¬ 
ση του οποίου εφαρμόζονται οι διατάξεις του Ν. 
3169/2003 (ΦΕΚ 189 Α'). Με κοινή απόφαση των Υπουρ¬ 
γών Εθνικής Άμυνας, Πολιτισμού, Εμπορικής Ναυτιλίας 
και Δημόσιας Τάξης, που δεν δημοσιεύεται στην Εφημε¬ 
ρίδα της Κυβερνήσεως, καθορίζονται οι εγκαταστάσεις 
που φυλάσσονται, ο χρόνος φύλαξης αυτών, ο αριθμός 
του διατιθέμενου προσωπικού, τα ειδικότερα καθήκοντα 
και ο τρόπος εκτέλεσής τους, η διοικητική υπαγωγή του 
προσωπικού και κάθε άλλο σχετικό θέμα. 

2. Η ισχύς του παρόντος άρθρου αρχίζει από 28.9.2004. 

Άρθρο 16 

1. Οφειλέςτου Ελληνικού Δημοσίου προςτο Ταμείο Νο¬ 
μικών που απορρέουν από τις διατάξεις του Ν.Δ. 
317/1969 (ΦΕΚ211 Α'), όπωςτροποποιήθηκε με το άρθρο 
14του Ν. 1512/1985 (ΦΕΚ4Α') και μέχρι ποσού τετρακο- 
σίων εκατομμυρίων (400.000.000) ευρώ που αφορούν τη 
χρονική περίοδο 1998-2004 δύναται να εξοφληθούν με 
την έκδοση ομολόγων. Το ακριβές ύψος της οφειλής 
προσδιορίζεται με σύμβαση που υπογράφεται μεταξύ 
του Ελληνικού Δημοσίου, εκπροσωπούμενου απότους Υ¬ 
πουργούς Οικονομίας και Οικονομικών και Απασχόλησης 


και Κοινωνικής Προστασίας και του αρμόδιου εκπροσώ¬ 
που του Ταμείου Νομικών. Με απόφαση του Υπουργού 
Οικονομίας και Οικονομικών καθορίζεται ο τύπος των ο¬ 
μολόγων, η διάρκεια και οι λοιποί όροι έκδοσης αυτών. 

2. Η παράγραφος 1 του άρθρου 85 του Ν. 1969/1991 
(ΦΕΚ 197 Α') αντικαθίσταται ως ακολούθως: 

«1. Το Δημόσιο δύναται να αγοράζει τοις μετρητοίς ή με 
έκδοση ομολογιακών δανείων μετοχές και άλλους τίτ¬ 
λους εκδόσεως τραπεζών στο εσωτερικό και στο εξωτε¬ 
ρικό. Με αποφάσεις του Υπουργού Οικονομίας και Οικο¬ 
νομικών καθορίζεται ο τύπος των ομολόγων, η διάρκεια 
και οι λοιποί όροι έκδοσης αυτών.» 

Άρθρο 17 
Έναρξη ισχύος 

Η ισχύς του Νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν άλ¬ 
λως ορίζεται στις διατάξεις του. 

Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 

Αθήνα, 21 Δεκεμβρίου 2004 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

ΜΕΤΑΦΟΡΩΝΚΑΙ ΕΠΙΚΟΙΝΩΝΙΩΝ 

Μ. Γ. ΛΙΑΠΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


ΕΘΝΙΚΗΣ ΑΜΥΝΑΣ 

ΣΠ. ΣΠΗΛΙΩΤΟΠΟΥΛΟΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Ε. ΚΕΦΑΛΟΓΙΑΝΝΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 

ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 

ΑΝΑΠΛ. ΠΟΛΙΤΙΣΜΟΥ 

Φ. ΠΑΛΛΗ - ΠΕΤΡΑΔΙΑ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 23 Δεκεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θΐ.91· - θ-γπβΜ: ννθβηΐ35ΐ6Γ @ 6ΐ.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπτ και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοτη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΙθΓΠθί: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθίτίθΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπβΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































